title: Id-Deċiżjoni tal-Kummissjoni tad-9 ta'April 2003 li temenda d-Deċiżjoni 2000/690/KE dwar it-twaqqif ta' Grupp għall-Politika ta' l-IntrapriżaTest b'relevanza għaż-ŻEE.

text:
Avviż Legali Importanti

|

32003D0247

Official Journal L 093 , 10/04/2003 P. 0027 - 0027

		Id-Deċiżjoni tal-Kummissjonitad-9 ta'April 2003li temenda d-Deċiżjoni 2000/690/KE dwar it-twaqqif ta' Grupp għall-Politika ta' l-Intrapriża(Test b'relevanza għaż-ŻEE)(2003/247/KE)IL-KUMMISSJONI TAL-KOMUNITAJIET EWROPEJWara li kkonsidrat it-Trattat li jistabbilixxi l-Komunità Ewropea,Billi:(1) Bid-Deċiżjoni tal-Kummissjoni 2000/690/KE tat-8 ta' Novembru 2000 li tistabbilixxi Grupp għall-Politika ta' l-Intrapriża, [1] ġie stabbilit Grupp għall-Politika ta' l-Intrapriza, li l-Kamra tal-Professjonisti tikkomprendi sa 40 membru minnu. In vista tat-tkabbir, in-numru tal-membri fil-Kamra tal-Professjonisti, li jirrappreżenta firxa wiesgħa ta' ħiliet f'oqsma ta' importanza għall-intrapriżi, għandu jiżdied.(2) Għalhekk, id-Deċiżjoni 2000/690/KE għandha tkun emendata kif xieraq,IDDEĊIDIET KIF ĠEJ:Artikolu UnikuFit-tieni inċiż ta' l-Artikolu 2(1), tad-Deċiżjoni 2000/690/KE in-numru "40" huwa sostitwit bi "45".Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea.Magħmula fi Brussel, fid-9 ta' April 2003.Għall-KummissjoniErkki LiikanenMembru tal-Kummissjoni[1] ĠU L 285, 10.11.00, p. 24.--------------------------------------------------


title: 2011/268/UE: Deċiżjoni tal-Kunsill tat- 2 ta’ Mejju 2011 li taħtar membru Bulgaru fil-Kumitat Ekonomiku u Soċjali Ewropew

text:
               6.5.2011

               MT

               Il-Ġurnal Uffiċjali tal-Unjoni Ewropea

               L 118/8

         DEĊIŻJONI TAL-KUNSILL
   tat-2 ta’ Mejju 2011
   li taħtar membru Bulgaru fil-Kumitat Ekonomiku u Soċjali Ewropew
   (2011/268/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 302 tiegħu,
   Wara li kkunsidra l-proposta mressqa mill-Gvern Bulgaru,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-13 ta’ Settembru 2010 il-Kunsill adotta d-Deċiżjoni 2010/570/UE, Euratom li taħtar il-membri tal-Kumitat Ekonomiku u Soċjali Ewropew għall-perijodu mill-21 ta’ Settembru 2010 sal-20 ta’ Settembru 2015 (1).

               (2)

               Post ta’ membru tal-Kumitat Ekonomiku u Soċjali Ewropew sar vakanti wara t-tmiem tal-mandat tas-Sur Jeliazko CHRISTOV.

         ADOTTA DIN ID-DEĊIŻJONI:
   Artikolu 1
   Is-Sur Ivan KOKALOV, Vice-President of КНСБ (CITUB, Confederation of Independent Trade Unions of Bulgaria), huwa b’dan maħtur bħala membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta’ Settembru 2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-2 ta’ Mejju 2011.

            Għall-Kunsill

            Il-President

         MARTONYI J.

      (1)  ĠU L 251, 25.9.2010, p. 8.


title: 2014/670/Euratom: Deċiżjoni tal-Kunsill tat- 23 ta' Ġunju 2014 dwar l-approvazzjoni mill-Kummissjoni Ewropea, f'isem il-Komunità Ewropea tal-Enerġija Atomika, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra

text:
                  20.9.2014

                  MT

                  Il-Ġurnal Uffiċjali tal-Unjoni Ewropea

                  L 278/8

            DEĊIŻJONI TAL-KUNSILL
      tat-23 ta' Ġunju 2014
      dwar l-approvazzjoni mill-Kummissjoni Ewropea, f'isem il-Komunità Ewropea tal-Enerġija Atomika, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra

         (2014/670/Euratom)

      IL-KUNSILL TAL-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari t-tieni paragrafu tal-Artikolu 101 tiegħu,
      Wara li kkunsidra r-rakkomandazzjoni mill-Kummissjoni Ewropea,
      Billi:

                  (1)

                  Fit-22 ta' Jannar 2007 il-Kunsill awtorizza lill-Kummissjoni Ewropea biex jinfetħu negozjati mal-Ukraina għall-konklużjoni ta' Ftehim ġdid bejn l-Unjoni Ewropea u l-Ukraina biex jissostitwixxi l-Ftehim ta' Sħubija u Kooperazzjoni (1).

                  (2)

                  Filwaqt li titqies ir-relazzjoni storikament viċina u r-rabtiet li progressivament joqorbu lejn xulxin bejn il-Partijiet, kif ukoll ix-xewqa tagħhom li jsaħħu u jwessgħu r-relazzjonijiet b'mod ambizzjuż u innovattiv, in-negozjati dwar il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra (minn issa il-“Ftehim”) ġew konklużi b'suċċess bl-inizjalar tal-Ftehim fl-2012.

                  (3)

                  Fil-15 ta' Mejju 2013, il-Kummissjoni Ewropea pproponiet lill-Kunsill li l-Ftehim għandu jiġi ffirmat f'isem l-Unjoni Ewropea u applikat fuq bażi provviżorja, skont l-Artikolu 486 tal-Ftehim, sakemm jiġi konkluż f'data aktar tard.

                  (4)

                  L-iffirmar u l-konklużjoni tal-Ftehim huma soġġetti għal proċedura separata fir-rigward ta' kwistjonijiet li jaqgħu taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea.

                  (5)

                  Il-Ftehim ikopri wkoll materji li jaqgħu taħt il-kompetenza tal-Komunità Ewropea għall-Enerġija Atomika, jiġifieri l-Artikolu 342 u l-Anness XXVII safejn dan huwa relatat ma' kwistjonijiet nukleari.

                  (6)

                  Għalhekk, il-Ftehim għandu jiġi konkluż ukoll, f'isem l-Komunità Ewropea għall-Enerġija Atomika, f'dak li għandu x'jaqsam ma' kwistjonijiet li jaqgħu taħt it-Trattat tal-Euratom.

                  (7)

                  Skont l-Artikolu 102 tat-Trattat Euratom, il-Ftehim ma jistax jidħol fis-seħħ għall-Komunità Ewropea tal-Enerġija Atomika sakemm il-Kummissjoni Ewropea ma tkunx ġiet notifikata mill-Istati Membri li l-ftehim sar applikabbli skont id-dispożizzjonijiet tal-liġijiet nazzjonali rispettivi tagħhom.

                  (8)

                  Il-konklużjoni tal-Ftehim mill-Kummissjoni Ewropea, li taġixxi f'isem il-Komunità Ewropea għall-Enerġija Atomika, għandha għalhekk tiġi approvata,

            ADOTTA DIN ID-DEĊIŻJONI:
      Artikolu 1
      Il-konklużjoni mill-Kummissjoni Ewropea, f'isem il-Komunità Ewropea tal-Enerġija Atomika, tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, hija b'dan approvata (*).
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħhha.

         Magħmul fil-Lussemburgu, it-23 ta' Ġunju 2014.

               Għall-Kunsill

               Il-President

            C. ASHTON

         (1)  Ftehim ta' Sħubija u Kooperazzjoin bejn il-Komunitajiet Ewropej u l-Istati Membri tagħhom, u l-Ukraina (ĠU L 49, 19.2.1998, p. 3).

         (*)  It-test tal-Ftehim huwa mehmuż mad-Deċiżjoni tal-Kunsill Nru 2014/295/UE tas-17 ta' Marzu 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-Preambola, l-Artikolu 1, u t-Titoli I, II u VII tiegħu (ĠU L 161, 29.5.2014. p. 1).